pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.ทส. ลงพื้นที่พบประชาชน อ.เสิงสาง จ.นครราชสีมา
วันจันทร์ที่ 21 สิงหาคม 2560
รมว.ทส. ลงพื้นที่พบประชาชน อ.เสิงสาง จ.นครราชสีมา
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งเเวดล้อม ลงพื้นที่เพื่อพบประประชาชน
วันที่ ๒๐ สิงหาคม ๒๕๖๐ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ ลงพื้นที่เพื่อติดตามความคืบหน้าการแก้ไขปัญหาที่ดิน พร้อมรับฟังปัญหาจากราษฎรในเรื่องที่ดินทํากินในพื้นที่อุทยานแห่งชาติทับลาน จังหวัดนครราชสีมา และจังหวัดปราจีนบุรี ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวว่า อุทยานแห่งชาติทับลาน มีปัญหาพื้นที่ทับซ้อนระหว่างหน่วยงานรัฐกับรัฐ และรัฐกับราษฎร จึงแบ่งการแก้ปัญหาออกเป็น 3 กลุ่ม คือ
๑. กลุ่มที่อยู่เดิมและปฏิบัติตามกติกา
๒. กลุ่มคนที่อยู่ในพื้นที่และมีการเปลี่ยนมือ ซึ่งอาจจะผิดหรือถูกจึงต้องแก้ไขเป็นรายๆไป
๓. กลุ่มผิดกฎหมาย
โดยให้ยึดหลักการปฏิบัติ ๓ หลัก คือ
- หลักตามกฎหมาย
- ตามความเป็นอยู่ราษฎร
- และตามความสมบูรณ์ของพื้นที่ป่าไม้ อนึ่งในการแก้ไขปัญหาบุคคลกลุ่มที่ (๑) ขณะนี้ทางรัฐบาล โดยกระทรวงทรัพยากรธรรมชาติและสิ่งแวดล้อม
ดําเนินการแก้ไขปัญหา คือ
กรณีที่ ๑ กระทรวงทรัพยากรธรรมชาติและสิ่งแวดล้อม ได้ปรับปรุง พรบ.อุทยานฯ 2504 ซึ่งอยู่ในขั้นตอนกฤษฎีกาโดยมีมาตราที่สําคัญคือให้อธิบดีกรมอุทยานแห่งชาติ สัตว์ป่า และพันธุ์พืช มีอํานาจสามารถอนุญาตให้ราษฏรใช้ประโยชน์พื้นที่อุทยานฯได้ คาดว่าจะเสร็จภายใน 6-8 เดือน ตาม Road Map ของรัฐบาลชุดนี้
กรณีที่ ๒ หากมีปัญหากับ พรบ. อุทยานฯ ดังกล่าว กระทรวงทรัพยากรธรรมชาติและสิ่งแวดล้อม ก็จะแก้ไขปัญหาโดยการเพิกถอนพื้นที่อุทยานฯให้กลับเป็นป่าสงวนฯ แล้วนํามาจัดเป็นพื้นที่ คทช.ให้แก่ประชาชนต่อไป
รัฐบาลไทย-ข่าวทำเนียบรัฐบาล-กสร.ขอความร่วมมือนายจ้างกำชับลูกจ้างปฏิบัติตามมาตรการป้องกันโควิด-19 [กระทรวงแรงงาน]
วันศุกร์ที่ 10 เมษายน 2563
กสร.ขอความร่วมมือนายจ้างกําชับลูกจ้างปฏิบัติตามมาตรการป้องกันโควิด-19 [กระทรวงแรงงาน]
กรมสวัสดิการและคุ้มครองแรงงาน ขอความร่วมมือสถานประกอบกิจการกํากับดูแลลูกจ้างปฏิบัติตามมาตรการภาครัฐอย่างเคร่งครัด เพื่อป้องกันการแพร่ระบาดของโรคติดเชื้อไวรัสโคโรนา 2019
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่ กสร.ได้ออกแนวทางในการขอความร่วมมือนายจ้าง ลูกจ้างเกี่ยวกับมาตรการเฝ้าระวัง การป้องกันการแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 เช่น การให้ความรู้แก่ลูกจ้าง ทําความสะอาดสถานที่ทํางานอย่างสม่ําเสมอ การตรวจคัดกรองลูกจ้างก่อนเข้าทํางาน เป็นต้น เพื่อให้การดําเนินการป้องกันการแพร่ระบาดของเชื้อไวรัสดังกล่าวเป็นไปอย่างต่อเนื่อง ได้สั่งการให้พนักงานตรวจแรงงานติดตามการดําเนินการตามมาตรการดังกล่าว รวมไปถึงการดําเนินการตามมาตรการของหน่วยงานภาครัฐ เช่น มาตรการเว้นระยะห่างระยะห่างทางกายภาพ (Physical distancing) การสวมหน้ากากอนามัยระหว่างเดินทางไปกลับจากที่ทํางานและบ้านพัก การสลับเวลาในการรับประทานอาหารของพนักงานเพื่อลดความแออัด เป็นต้น รวมทั้งขอความร่วมมือนายจ้าง เจ้าของสถานประกอบกิจการให้กํากับดูแลลูกจ้างที่มาปฏิบัติงาน และลูกจ้างที่นายจ้างกําหนดให้ทํางานที่บ้าน (Work from home) ปฏิบัติตามมาตรการดังกล่าวด้วย
อธิบดีกสร. กล่าวเพิ่มเติมว่า ขอให้ลูกจ้างที่มาปฏิบัติงานในสถานประกอบกิจการและที่ทํางานจากที่บ้านร่วมมือกันในการปฏิบัติตามมาตรการในการป้องกันการแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 ที่สถานประกอบกิจการและหน่วยงานภาครัฐกําหนดอย่างเคร่งครัดเพื่อร่วมกันป้องกันและการแพร่ระบาดของไวรัสดังกล่าว ทั้งนี้ หากมีข้อสงสัยเกี่ยวสิทธิหน้าที่สามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ ลงพื้นที่เยี่ยมชมศูนย์หัตถกรรมผ้านิศาชล และติดตามความคืบหน้าโครงการหมู่บ้านอุตสาหกรรมสร้างสรรค์ (CIV) หมู่บ้านจอมแจ้ง จ.หนองคาย
วันอังคารที่ 11 ธันวาคม 2561
รัฐมนตรีช่วยฯ ก.อุตฯ ลงพื้นที่เยี่ยมชมศูนย์หัตถกรรมผ้านิศาชล และติดตามความคืบหน้าโครงการหมู่บ้านอุตสาหกรรมสร้างสรรค์ (CIV) หมู่บ้านจอมแจ้ง จ.หนองคาย
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่เยี่ยมชมศูนย์หัตถกรรมผ้านิศาชล จ.หนองคาย ซึ่งเป็นศูนย์อนุรักษ์ภูมิปัญญาดั้งเดิมของชาวอีสาน ในการทอผ้าแบบโบราณ
เมื่อวันที่ 10 ธันวาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วย นางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม และนายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม ลงพื้นที่เยี่ยมชมศูนย์หัตถกรรมผ้านิศาชล จ.หนองคาย ซึ่งเป็นศูนย์อนุรักษ์ภูมิปัญญาดั้งเดิมของชาวอีสาน ในการทอผ้าแบบโบราณ โดยมีคุณณิศาชณ บุปผาสังข์ เจ้าของร้านนิศาชล ผู้บุกเบิกนําลายผ้าเก่าของชาวอีสานมาฟื้นฟู อนุรักษ์ และพัฒนาให้เกิดลายผ้าใหม่ ๆ ให้การต้อนรับ ปัจจุบันศูนย์หัตถกรรมผ้านิศาชล ผลิตและจําหน่ายผ้าทอมือพื้นเมืองอีสาน เช่น ผ้ามัดหมี่ย้อมคราม ผ้าไหมลายหมี่-ขิด ผ้าฝ้ายย้อมคราม โดยใช้การทอผ้าและการย้อมสีแบบโบราณ บวกกับเทคนิคที่ทันสมัยในปัจจุบัน ทําให้ได้ผ้าฝ้ายเนื้อละเอียดไม่หยาบ มีสีสันสวยงาม สีไม่ตกเนื้อผ้านิ่ม ใส่สบายไม่อับชื้น มีลวดลายสวยงามเป็นเอกลักษณ์ เช่น ลายนาคเกี้ยว ลายกุหลาบพันปี ซึ่งมีจุดเด่นในการเล่าเรื่องราวแทรกลงไปในลายผ้า ทําให้ทราบถึงต้นกําเนิดและที่มาของผ้าผืนนั้น ซึ่งศูนย์หัตถกรรมผ้านิศาชล ได้รับการส่งเสริมและสนับสนุนจากกระทรวงอุตสาหกรรมในการพัฒนาเทคนิคการออกแบบลายผ้าและเทคนิคการย้อมสี ภายใต้โครงการพัฒนาการรวมกลุ่มและเชื่อมโยงอุตสาหกรรม เพื่อพัฒนาทักษะการผลิต และกระบวนการผลิตของผู้ประกอบการที่สมัครเป็นสมาชิก
จากนั้นรัฐมนตรีช่วยฯ สมชาย และคณะผู้บริหารกระทรวงอุตสาหกรรม ได้ลงพื้นที่ติดตามความคืบหน้าโครงการหมู่บ้านอุตสาหกรรมสร้างสรรค์ (CIV) หมู่บ้านจอมแจ้ง ซึ่งดําเนินชีวิตตามหลักปรัชญาเศรษฐกิจพอเพียง ใช้ชีวิตแบบเรียบง่าย ยึดอาชีพทํานาเป็นหลัก และมีการรวมกลุ่มกันทําอาชีพเสริม อาทิ การทําไข่เค็ม การสานกระติบ ขนมถั่วตัด และน้ําพริกปลาร้า เพื่อเพิ่มรายได้ มีการบริหารจัดการภายในชุมชนได้ดี พร้อมทั้งพัฒนาเป็นแหล่งท่องเที่ยวที่พักโฮมสเตย์ ที่มีจุดชมวิวทิวทัศน์และบรรยากาศริมฝั่งแม่น้ําโขง
รัฐบาลไทย-ข่าวทำเนียบรัฐบาล-​นายกรัฐมนตรีเข้าร่วมประชุมสุดยอดอาเซียน-รัสเซีย ครั้งที่ 3 เพื่อกำหนดทิศทางความสัมพันธ์และความร่วมมือระหว่างกัน นำไปสู่การยกระดับความเป็นหุ้นส่วนทางยุทธศาสตร์ในอนาคต
วันพุธที่ 14 พฤศจิกายน 2561
​นายกรัฐมนตรีเข้าร่วมประชุมสุดยอดอาเซียน-รัสเซีย ครั้งที่ 3 เพื่อกําหนดทิศทางความสัมพันธ์และความร่วมมือระหว่างกัน นําไปสู่การยกระดับความเป็นหุ้นส่วนทางยุทธศาสตร์ในอนาคต
​นายกรัฐมนตรีเข้าร่วมประชุมสุดยอดอาเซียน-รัสเซีย ครั้งที่ 3 เพื่อกําหนดทิศทางความสัมพันธ์และความร่วมมือระหว่างกัน นําไปสู่การยกระดับความเป็นหุ้นส่วนทางยุทธศาสตร์ในอนาคต
วันนี้ (14 พ.ย. 61) เวลา 14.00 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี เข้าร่วมประชุมสุดยอดอาเซียน-รัสเซีย ครั้งที่ 3 ณ ศูนย์การประชุมและนิทรรศการซันเทค สิงคโปร์ โดยพลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรียินดีที่ความร่วมมือระหว่างอาเซียนและรัสเซีย มีความก้าวหน้ามากขึ้นในทุกมิติ ซึ่งสะท้อนบทบาทสําคัญและสร้างสรรค์ของรัสเซียต่อภูมิภาค จึงหวังว่ารัสเซียจะเป็นหุ้นส่วนทางยุทธศาสตร์ของอาเซียนในอนาคต โดยทั้งสองฝ่ายสามารถผลักดันความร่วมมือในด้านต่างๆ ดังนี้
ด้านการเมืองและความมั่นคง ไทยสนับสนุนการยกระดับเป็นหุ้นส่วนทางยุทธศาสตร์ระหว่างอาเซียนกับรัสเซีย โดยการร่วมรับรองถ้อยแถลงร่วมระหว่างผู้นําอาเซียน-รัสเซีย ครั้งที่ 3 ซึ่งจะเป็นกรอบสําคัญในการกําหนดแนวทาง การเสริมสร้างความร่วมมือระหว่างอาเซียนกับรัสเซียที่ครอบคลุมในทุกมิติเพื่อยกระดับสถานะความสัมพันธ์ให้มุ่งไปสู่ความเป็นหุ้นส่วนทางยุทธศาสตร์ระหว่างกัน นอกจากนี้ัปัจจุบันภัยพิบัติทางธรรมชาติเป็นหนึ่งในภัยคุกคามรูปแบบใหม่ ไทยจึงสนับสนุนความร่วมมืออาเซียนและรัสเซียในด้านการป้องกันและตอบสนองต่อภัยพิบัติ เพื่อเสริมสร้างศักยภาพและแลกเปลี่ยนประสบการณ์ของทั้งสองฝ่าย
ด้านเศรษฐกิจ อาเซียนกับรัสเซียยังมีศักยภาพที่จะขยายความร่วมมือทางด้านเศรษฐกิจ การค้า และการลงทุนระหว่างกันได้อีก ไทยยินดีที่ทั้งสองฝ่ายจะมีการลงนามในบันทึกความเข้าใจระหว่างอาเซียนและคณะกรรมาธิการเศรษฐกิจยูเรเซียว่าด้วยความร่วมมือทางเศรษฐกิจ ซึ่งจะเป็นจุดเริ่มต้นในการเสริมสร้างโอกาสและขยายความร่วมมือทางการค้าระหว่างกัน โดยใช้ประโยชน์จากตลาดและฐานการผลิตของอาเซียน รวมทั้งส่งเสริมความร่วมมือระหว่างภาคการเงินการธนาคารระหว่างกัน
ด้านสังคมและวัฒนธรรม นายกรัฐมนตรีเห็นว่าควรส่งเสริมบทบาทของศูนย์อาเซียนที่สถาบัน MGIMO และ Network of ASEAN-Russia Think-Tanks (NARTT) เพื่อเชื่อมโยงระหว่างประชาชนของอาเซียนกับรัสเซีย ซึ่งเป็นรากฐานสําคัญในการส่งเสริมความเข้าใจระหว่างกัน
นายกรัฐมนตรีเห็นว่าความยั่งยืนเป็นแนวทางที่จะช่วยส่งเสริมเสถียรภาพและความเจริญรุ่งเรืองในภูมิภาค ไทยจึงหวังว่า รัสเซียจะสนับสนุนแผนของอาเซียนที่จะจัดตั้งศูนย์อาเซียนเพื่อการศึกษาและการหารือด้านการพัฒนาที่ยั่งยืนในไทย โดยในตอนท้ายนายกรัฐมนตรีกล่าวในนามประเทศไทยว่ายินดีต้อนรับประธานาธิบดีปูตินในการเข้าร่วมการประชุมอาเซียน ในปี 2562 ซึ่งไทยเป็นประธานด้วย
รัฐบาลไทย-ข่าวทำเนียบรัฐบาล-ธพส. เผยโฉมอาคารโกลเด้น เพลซ สาขาศูนย์ราชการเฉลิมพระเกียรติฯ แจ้งวัฒนะ ภายใต้แนวคิด อาคารอนุรักษ์พลังงานและเป็นมิตรกับสิ่งแวดล้อม
วันศุกร์ที่ 26 มิถุนายน 2563
ธพส. เผยโฉมอาคารโกลเด้น เพลซ สาขาศูนย์ราชการเฉลิมพระเกียรติฯ แจ้งวัฒนะ ภายใต้แนวคิด อาคารอนุรักษ์พลังงานและเป็นมิตรกับสิ่งแวดล้อม
ธพส. ได้ดําเนินการก่อสร้างอาคารโกลเด้น เพลซ สาขาศูนย์ราชการเฉลิมพระเกียรติฯ แจ้งวัฒนะ หลังใหม่ทดแทนอาคารเดิมที่ตั้งอยู่ในพื้นที่ก่อสร้างโครงการพัฒนาพื้นที่ส่วนขยายศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ ( ธพส. ) เปิดเผยว่า ธพส. ได้ดําเนินการก่อสร้างอาคารโกลเด้น เพลซ สาขาศูนย์ราชการเฉลิมพระเกียรติฯ แจ้งวัฒนะ หลังใหม่ทดแทนอาคารเดิมที่ตั้งอยู่ในพื้นที่ก่อสร้างโครงการพัฒนาพื้นที่ส่วนขยายศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ โซน C โดยมีเป้าหมายให้อาคารใหม่แห่งนี้ ได้รับการรับรองเกณฑ์การประเมินความยั่งยืนทางพลังงานและสิ่งแวดล้อมไทย หรือ TREES จากสถาบันอาคารเขียวไทย ซึ่ง ธพส. ได้นําเกณฑ์ดังกล่าว มาดําเนินการนับตั้งแต่การออกแบบไปจนถึงขั้นตอนการก่อสร้าง เพื่อให้เป็นไปตามมาตรฐานและสร้างความมั่นใจ สู่การเป็นอาคารอนุรักษ์พลังงานและเป็นมิตรต่อสิ่งแวดล้อม
อาคารโกลเด้น เพลซ ได้รับการออกแบบและก่อสร้างตามหลักเกณฑ์ของ TREES เช่น การออกแบบจัดวางตัวอาคารที่เหมาะสม โดยด้านหน้าของอาคารกําหนดให้หันไปทางทิศเหนือ เพื่อลดปริมาณแสงแดดและความร้อนจากภายนอก การเลือกใช้ผนังและวัสดุที่มีคุณสมบัติป้องกันความร้อนเข้าสู่ตัวอาคารได้ดี ทั้งหลังคาและผนังกระจก ตามกฎกระทรวงฯ เพื่อการอนุรักษ์พลังงาน พ.ศ.2552 การใช้วัสดุที่มีส่วนผสมของวัสดุรีไซเคิลมากถึง 45% ของมูลค่าวัสดุก่อสร้างทั้งหมด เพื่อลดการใช้แหล่งวัตถุดิบจากธรรมชาติ รวมถึงเลือกใช้หลอดไฟประหยัดพลังงาน สุขภัณฑ์ประหยัดน้ํา และออกแบบระบบปรับอากาศที่ลดการใช้พลังงานได้มากถึง 26 %
ดร.นาฬิกอติภัค กล่าวเพิ่มเติมว่า นอกจากขั้นตอนการออกแบบและก่อสร้างตามเกณฑ์ TREES แล้ว สิ่งสําคัญคือ การบํารุงรักษาอาคารตลอดการใช้งาน ซึ่ง ธพส. คํานึงถึงการลดการใช้พลังงาน โดยมุ่งเน้นให้อาคารมีความพร้อมสําหรับการใช้งานให้กับผู้มาใช้อาคารอยู่เสมอ เพื่อก้าวสู่การเป็น “อาคารเขียวไทย” ที่มีความยั่งยืนทางพลังและเป็นมิตรกับสิ่งแวดล้อมอย่างแท้จริง
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือสื่อมวลชนอย่าประโคมข่าวการลอบทำร้ายผู้นำ และการจับอาวุธสงคราม เกรงกระทบต่อความเชื่อมั่นการลงทุนในประเทศ
วันอังคารที่ 21 มีนาคม 2560
นายกรัฐมนตรีขอความร่วมมือสื่อมวลชนอย่าประโคมข่าวการลอบทําร้ายผู้นํา และการจับอาวุธสงคราม เกรงกระทบต่อความเชื่อมั่นการลงทุนในประเทศ
นายกรัฐมนตรีขอความร่วมมือสื่อมวลชนอย่าประโคมข่าวการลอบทําร้ายผู้นํา และการจับอาวุธสงคราม เกรงกระทบต่อความเชื่อมั่นการลงทุนในประเทศ
วันนี้ (21 สิงหาคม 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงความคืบหน้าการตรวจยึดอาวุธสงครามจํานวนมากจากบ้านพักของเครือข่ายนายวุฒิพงศ์ กชธรรมคุณ (โกตี๋) แกนนําเสื้อแดงปทุมธานี ภายในบริษัท ไทยแม็กซ์กรุ๊ป จํากัด จ.ปทุมธานี และบ้านปูน 2 ชั้น ซึ่งขณะนี้หลบหนีอยู่ที่สาธารณรัฐประชาธิปไตยประชาชนลาวว่า เป็นเรื่องของการติดตามอยู่แล้ว ซึ่งได้มีการประสานความร่วมมือในระดับรัฐบาล และฝ่ายความมั่นคงของทั้ง 2 ประเทศมาโดยตลอด ความร่วมมือต่าง ๆ ดีขึ้น ส่วนจะได้ตัวนายโกตี๋หรือไม่ ต้องใช้เวลาต่อไป ส่วนข่าวการลอบสังหารนายกรัฐมนตรีนั้น มีการระวังตัวอยู่แล้วเป็นปกติ ไม่ว่าจะมีหรือไม่มี ก็มีเจ้าหน้าที่รักษาความปลอดภัยอยู่แล้ว
นายกรัฐมนตรีกล่าวแสดงความเป็นห่วงต่อการนําเสนอข่าว กรณีเรื่องการลอบทําร้ายผู้นํา รวมถึงการจับอาวุธสงครามว่า ขอให้สื่ออย่าประโคมข่าวมากนัก เพราะจะส่งผลกับความเชื่อของนักลงทุนต่างประเทศ และผลกระทบต่อภาพลักษณ์ของประเทศไทย
----------------------------------------
รัฐบาลไทย-ข่าวทำเนียบรัฐบาล-กระทรวงยุติธรรม ทบทวนแผนปฏิบัติการด้านกองทุนยุติธรรม ระยะที่ ๑ (พ.ศ. ๒๕๖๓ - ๒๕๖๕) ผ่านการประชุมทางไกล ผ่านระบบ (video conference)
วันอังคารที่ 14 เมษายน 2563
กระทรวงยุติธรรม ทบทวนแผนปฏิบัติการด้านกองทุนยุติธรรม ระยะที่ ๑ (พ.ศ. ๒๕๖๓ - ๒๕๖๕) ผ่านการประชุมทางไกล ผ่านระบบ (video conference)
กระทรวงยุติธรรม ทบทวนแผนปฏิบัติการด้านกองทุนยุติธรรม ระยะที่ ๑ (พ.ศ. ๒๕๖๓ - ๒๕๖๕) ผ่านการประชุมทางไกล ผ่านระบบ (video conference)
ในวันพุธที่ ๘ เมษายน ๒๕๖๓ เวลา ๐๘.๓๐ น. ณ ห้องประชุมปลัดกระทรวงยุติธรรม ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิด โครงการประชุมเชิงปฏิบัติการทบทวนแผนปฏิบัติการด้านกองทุนยุติธรรม ระยะที่ ๑ (พ.ศ. ๒๕๖๓ - ๒๕๖๕) ผ่านการประชุมทางไกล (video conference) เพื่อทบทวนปรับปรุงแผนงาน โครงการ กิจกรรม และการดําเนินงานของกองทุนยุติธรรมให้สอดรับกับทิศทางที่เปลี่ยนแปลงไป รวมถึงการอภิปรายแลกเปลี่ยนความคิดเห็น รับฟังปัญหา ข้อเสนอแนะแนวทางการทบทวนแผนปฏิบัติการด้านกองทุนยุติธรรม ระยะที่ ๑ เพื่อช่วยกันพัฒนากองทุนยุติธรรมให้ประชาชนได้รับการบริการและเข้าถึงความยุติธรรมได้อย่างเท่าเทียมและรวดเร็วโดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม ยุติธรรมจังหวัด ผู้อํานวยการสํานักงานยุติธรรมจังหวัด เจ้าหน้าที่ผู้ปฏิบัติงานส่วนกลางและส่วนภูมิภาค เข้าร่วมฯ
ในการนี้ ปลัดกระทรวงยุติธรรม กล่าวใจความสําคัญตอนหนึ่งว่า ในฐานะที่กองทุนยุติธรรมเป็นหน่วยงานที่ให้บริการประชาชน การแพร่ระบาดของโรคติดเชื้อไวรัสโคโรนา ๒๐๑๙ (COVID-19) ชี้ให้เห็นว่าเราควรจะต้องมีการวางแผนเพื่อรองรับสถานการณ์ฉุกเฉินที่อาจเกิดขึ้นในรูปแบบต่าง ๆ จึงต้องมีการวางแนวทางและมาตรการที่ชัดเจนในการดําเนินงานในสภาวะฉุกเฉิน ตลอดจนการบูรณาการการทํางานและข้อมูลของหน่วยงานทั้งส่วนกลางและส่วนภูมิภาค เพื่อให้สามารถให้บริการได้อย่างมีประสิทธิภาพในทุกสถานการณ์
รัฐบาลไทย-ข่าวทำเนียบรัฐบาล-“ยุติธรรม” เปิดเวทีระดมความคิดเห็นเพื่อกำหนดทิศทางการดำเนินงานด้านประชาสัมพันธ์ ปี ๒๕๖๑
วันศุกร์ที่ 19 พฤษภาคม 2560
“ยุติธรรม” เปิดเวทีระดมความคิดเห็นเพื่อกําหนดทิศทางการดําเนินงานด้านประชาสัมพันธ์ ปี ๒๕๖๑
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม เป็นประธานเพื่อกําหนดทิศทางการดําเนินงานด้านประชาสัมพันธ์ ประจําปี พ.ศ. ๒๕๖๑
เมื่อวันศุกร์ที่ ๑๙ พฤษภาคม ๒๕๖๐ เวลา ๐๙.๐๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
เป็นประธานเพื่อกําหนดทิศทางการดําเนินงานด้านประชาสัมพันธ์ ประจําปี พ.ศ. ๒๕๖๑
เพื่อแลกเปลี่ยนความคิดเห็นในการกําหนดแนวทางและเป้าหมาย
ในการขับเคลื่อนงานประชาสัมพันธ์ของกระทรวงยุติธรรมให้เป็นไปในทิศทางเดียวกัน
ตลอดจนสร้างเครือข่ายด้านงานประชาสัมพันธ์ระหว่างหน่วยงานในสังกัด
เพื่อให้สามารถบูรณาการงานด้านการสื่อสารและการรับรู้ด้านงานยุติธรรมไปสู่ประชาชนได้อย่างทั่วถึง
โดยมีโฆษกประจําหน่วยงาน และผู้ปฏิบัติงานด้านประชาสัมพันธ์
ของหน่วยงานในสังกัดกระทรวงยุติธรรม เข้าร่วม
ณ ศูนย์การเรียนรู้กระทรวงยุติธรรม ชั้น ๗ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-นายกรัฐมนตรีพร้อมภริยาร่วมพิธีมหามงคลบำเพ็ญพระราชกุศลอุทิศถวายรัชกาลที่ 6 และรัชกาลที่ 9 และร่วมเจริญพระพุทธมนต์ถวายพระพรชัยมงคล
วันเสาร์ที่ 25 พฤศจิกายน 2560
นายกรัฐมนตรีพร้อมภริยาร่วมพิธีมหามงคลบําเพ็ญพระราชกุศลอุทิศถวายรัชกาลที่ 6 และรัชกาลที่ 9 และร่วมเจริญพระพุทธมนต์ถวายพระพรชัยมงคล
นายกรัฐมนตรีพร้อมภริยาร่วมพิธีมหามงคลบําเพ็ญพระราชกุศลอุทิศถวายรัชกาลที่ 6 และรัชกาลที่ 9 และร่วมเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
วันนี้ (25 พฤศจิกายน 2560) เวลา 18.00 น. ณ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รศ.นราพร จันทร์โอชา ภริยานายกรัฐมนตรีร่วมพิธีมหามงคลบําเพ็ญพระราชกุศลอุทิศถวายพระบาทสมเด็จพระมงกุฎเกล้าเจ้าอยู่หัว พระบาทสมเด็จพระปรมินทรมหาภูมิพลอดุลยเดช บรมนาถบพิตร และเจริญพระพุทธมนต์ถวายพระพรชัยมงคลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และสมเด็จพระเจ้าอยู่หัว
ในการนี้ สมเด็จพระเจ้าอยู่หัว ทรงพระกรุณาโปรดเกล้าฯ ให้ พลเอก สุรยุทธ์ จุลานนท์ องคมนตรี เป็นผู้แทนพระองค์ โดยมีสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก (อัมพร อมพโร) เสด็จมาเป็นประธานฝ่ายสงฆ์ และมีพระสงฆ์มาร่วมสวดมาติกา จํานวน 241 รูป ในพิธีมหามงคลนี้
พร้อมทั้ง ทรงพระกรุณาโปรดเกล้าฯ ให้ พลอากาศเอก เกษม อยู่สุข หัวหน้าสํานักงานราชเลขานุการในพระองค์ฯ อัญเชิญพระชัยนวรัฐ พระพุทธรูปสําคัญมาประดิษฐานเป็นพระประธานในพิธี เพื่อให้ประชาชนได้สักการะอันจะเป็นมงคลแก่ชีวิต ประเทศชาติ และสืบสานพระราชปณิธาน “ธรรมราชินี” ของสมเด็จพระนางเจ้าสิริกิติ์ พระบรมราชินีนาถ
---------------------------------------------------
รัฐบาลไทย-ข่าวทำเนียบรัฐบาล-รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนทางใต้
วันอังคารที่ 17 มกราคม 2560
รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนทางใต้
17 มกราคม 2560 รัฐบาลโดยกระทรวงอุตสาหกรรมจัดจุดบริการประชาชน บริเวณท้องสนามหลวง จุดบริการที่ 6 หน้าโรงละครแห่งชาติ และโซนทางใต้
วันที่ 17 ม.ค.2560 รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ และโซนใต้ นําทีมโดย นายกอบชัย สังสิทธิสวัสดิ์ รองปลัดกระทรวงอุตสาหกรรม พร้อมด้วย กลุ่มประสิทธิภาพที่ 2 โดยประธานกลุ่มฯ (นายเอกภัทร วังสุวรรณ) อุตสาหกรรมจังหวัดภาคกลาง ข้าราชการและเจ้าหน้าที่จากส่วนกลางและส่วนภูมิภาค บริการอาหารและเครื่องดื่ม ช่วงเช้า-บ่าย ดังนี้
- ข้าวเหนียวหมูฝอย 750 กล่อง
- ข้าวกล่อง 300 กล่อง
- ไอศกรีม 1 ถัง
- กาแฟ โอวัลติน 2,000 แก้ว
- ขนมเค้กยูโร ขนมอบกรอบ และอื่น ๆ
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช
รัฐบาลไทย-ข่าวทำเนียบรัฐบาล-ธ.ก.ส. จับมือ depa เสริมความรู้เทคโนโลยีดิจิทัลหนุนท่องเที่ยวชุมชนยกระดับเศรษฐกิจฐานราก
วันอังคารที่ 22 พฤษภาคม 2561
ธ.ก.ส. จับมือ depa เสริมความรู้เทคโนโลยีดิจิทัลหนุนท่องเที่ยวชุมชนยกระดับเศรษฐกิจฐานราก
ธ.ก.ส. และ depa ร่วมพัฒนาและสนับสนุนการประยุกต์ใช้เทคโนโลยีและนวัตกรรมดิจิทัลแก่ชุมชน พร้อมขับเคลื่อนผู้ประกอบการ และสร้าง Platform การท่องเที่ยวชุมชน การเพิ่มช่องทางการตลาดให้กับผลิตภัณฑ์ชุมชน เพื่อเตรียมความพร้อมของประเทศไปสู่ยุคเศรษฐกิจ 4.0
วันนี้ (22 พฤษภาคม 2561) ณ ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้จัดพิธีลงนามบันทึกข้อตกลงความเข้าใจว่าด้วย “การส่งเสริมและสนับสนุนการประยุกต์ใช้เทคโนโลยีและนวัตกรรมดิจิทัล” ระหว่าง นายอภิรมย์ สุขประเสริฐ ผู้จัดการ ธ.ก.ส. และ ดร.ณัฐพล นิมมานพัชรินทร์ ผู้อํานวยการสํานักงานส่งเสริมเศรษฐกิจดิจิทัล หรือ ดีป้า (depa) เพื่อส่งเสริมสนับสนุนการประยุกต์ใช้เทคโนโลยีและนวัตกรรมดิจิทัล นํามาพัฒนาชุมชนให้เกิดมูลค่าเพิ่มทางเศรษฐกิจ
นายอภิรมย์ สุขประเสริฐ กล่าวว่า ธ.ก.ส. ได้จัดทําโครงการพัฒนาชุมชนต้นแบบตามหลักปรัชญาเศรษฐกิจพอเพียงโดยมุ่งเน้นให้ชุมชนมีส่วนร่วมในการสร้างภูมิคุ้มกันให้แก่ตนเอง จํานวนทั้งสิ้น 7,927 ชุมชน และมีศูนย์เรียนรู้ชุมชนเศรษฐกิจพอเพียงกระจายอยู่ทั่วทุกภูมิภาค เพื่อเป็นแหล่งศึกษาเรียนรู้การพัฒนาชุมชนในด้านต่าง ๆ จํานวน 77 ศูนย์ รวมถึงได้มีการต่อยอดชุมชนที่มีศักยภาพและความโดดเด่น ทั้งในด้านทรัพยากรธรรมชาติ ประเพณีและวัฒนธรรม ไปสู่รูปแบบการท่องเที่ยววิถีชุมชน ตามโครงการ “ธ.ก.ส.นําเที่ยวชุมชนทั่วไทยตามรอยเท้าพ่อ” เพื่อกระตุ้นให้เกิดการสร้างงาน สร้างโอกาสในการประกอบอาชีพ เกิดการกระจายรายได้ในเชิงเศรษฐกิจ ลดปัญหาการย้ายถิ่นฐานและกระตุ้นให้ชาวบ้านเกิดความรักความหวงแหนในทรัพยากรธรรมชาติตลอดจนการดํารงไว้ซึ่งอัตลักษณ์ของท้องถิ่น โดยในปี 2561 ธ.ก.ส.มีเป้าหมายในการพัฒนาชุมชนอุดมสุขจํานวน 800 ชุมชน พร้อมเชื่อมโยงเครือข่ายชุมชนท่องเที่ยวอย่างยั่งยืน จํานวน 35 ชุมชน ซึ่งการร่วมมือกับสํานักงานส่งเสริมเศรษฐกิจดิจิทัลในครั้งนี้ จะช่วยสนับสนุนให้มีการนําเทคโนโลยีและนวัตกรรมดิจิทัลมาใช้ในการพัฒนาชุมชนเพื่อสร้างมูลค่าเพิ่มทางเศรษฐกิจอย่างมีประสิทธิภาพ สอดคล้องกับความต้องการของชุมชน ในด้านการผลิต การแปรรูป การตลาด การบริการและการท่องเที่ยวโดยชุมชน ทั้งนี้ ธนาคารได้ดําเนินการตามแนวทางที่สอดคล้องกับโครงการนวัตวิถีของกระทรวงมหาดไทย ที่ส่งเสริมให้นักท่องเที่ยวเข้าไปท่องเที่ยวและซื้อสินค้าจากชุมชน เพื่อสร้างความเข้มแข็งแก่เศรษฐกิจฐานรากของประเทศต่อไป
ดร.ณัฐพล นิมมานพัชรินทร์ กล่าวว่า depa ให้ความสําคัญกับการนําเทคโนโลยีและนวัตกรรมดิจิทัลไปใช้ยกระดับสังคมในทุกมิติ โดยเฉพาะการเข้าไปดูแลและพัฒนาชุมชนที่มีอยู่จํานวน 24,700 ชุมชน ให้เข้ามาอยู่ในฐานข้อมูลดิจิทัล โดยสนับสนุนให้คนในชุมชนมีส่วนร่วมในการขับเคลื่อนเศรษฐกิจดิจิทัลในพื้นที่ของตนเอง ในลักษณะของการส่งวิทยากรอาสาเข้าไปอบรมให้ความรู้แก่คนในชุมชน องค์กรชุมชน และผู้ประกอบการในชุมชน เพื่อให้สามารถเข้าถึงเทคโนโลยีและนวัตกรรมดิจิทัลและเกิดการขยายผลไปสู่ชุมชนรอบข้าง รวมถึงความร่วมมือกับ ธ.ก.ส.ในการพัฒนาและจัดหาช่องทางการตลาดแบบดิจิทัล การพัฒนาระบบฐานข้อมูลสารสนเทศของชุมชน ระบบการบริหารข้อมูลในรูปแบบ Application หรือ Platform เข้ามาช่วยในการพัฒนาด้านการเกษตร การแปรรูป การบริการ การตลาด และการท่องเที่ยวชุมชน อันนําไปสู่การเพิ่มมูลค่าของสินค้าและบริการของชุมชนด้วยเทคโนโลยีและนวัตกรรมดิจิทัล เพื่อให้ประเทศก้าวไปสู่ยุค Thailand 4.0 ตามนโยบายรัฐบาล
รัฐบาลไทย-ข่าวทำเนียบรัฐบาล-สธ. จัดหน่วยแพทย์เคลื่อนที่ ดูแลประชาชน ที่วัดราษฎร์บำรุง เขตบางแค เป็นของขวัญปีใหม่ ในช่วงที่ 2
วันศุกร์ที่ 18 มกราคม 2562
สธ. จัดหน่วยแพทย์เคลื่อนที่ ดูแลประชาชน ที่วัดราษฎร์บํารุง เขตบางแค เป็นของขวัญปีใหม่ ในช่วงที่ 2
รองปลัดกระทรวงสาธารณสุข เยี่ยมหน่วยแพทย์โครงการบูรณาการหน่วยแพทย์เคลื่อนที่เพื่อดูแลประชาชนอุทิศถวายพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว
วันนี้ (18 มกราคม 2562) ที่วัดราษฎร์บํารุง เขตบางแค กรุงเทพมหานคร นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข พร้อมด้วยนายพิชญา นาควัชระ รองปลัดกรุงเทพมหานคร เยี่ยมหน่วยแพทย์เคลื่อนที่ “โครงการบูรณาการหน่วยแพทย์เคลื่อนที่ เพื่อดูแลประชาชนอุทิศถวาย พระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายสมเด็จพระนางเจ้าสิริกิติ์พระบรมราชินีนาถ ในรัชกาลที่ 9 และสมเด็จพระเจ้าอยู่หัว” เพื่อเป็นของขวัญปีใหม่ให้ประชาชนคนไทยในพื้นที่ทุรกันดารห่างไกลและเข้าถึงบริการได้ยาก
นายแพทย์ประพนธ์กล่าวว่า กระทรวงสาธารณสุข ได้มอบหมายให้สํานักอนามัย กรุงเทพมหานคร เป็นหน่วยงานหลักรับผิดชอบร่วมกับหน่วยงานภาคีเครือข่ายบูรณาออกหน่วยแพทย์เคลื่อนที่ร่วมกันในเขตกรุงเทพมหานคร โดยแบ่งพื้นที่เป็น 6 โซน ได้แก่ กรุงเทพกลาง กรุงเทพเหนือ กรุงเทพตะวันออก กรุงเทพใต้ กรุงธนเหนือ และกรุงธนใต้ โดยในวันนี้เป็นการจัดบริการในโซนกรุงธนใต้ ซึ่งเป็นครั้งสุดท้ายของการจัดบริการในช่วงที่ 2 ก่อนปิดโครงการหน่วยแพทย์เคลื่อนที่ฯ เน้นบริการ 6 ด้านหลักได้แก่ 1.บริการทางการแพทย์ขั้นพื้นฐาน โดยการตรวจโรคทั่วไป 2.บริการตรวจสายตา ประกอบด้วย การวัดสายตา คัดกรองต้อกระจก ส่งต่อผ่าตัด 3.บริการทันตกรรม ประกอบด้วย อุดฟันขูดหินปูน ถอนฟัน ตรวจโรคในช่องปาก 4.บริการด้านสุขภาพจิต ประกอบด้วย คัดกรองพัฒนาการเด็กคัดกรองและประเมินสุขภาพจิต ภาวะความเครียด ซึมเศร้า ฆ่าตัวตาย และการให้คําปรึกษา 5.บริการแนะนําและฝึกอาชีพ 6.กิจกรรมอื่น ๆ ตามบริบทพื้นที่ เช่น กิจกรรมผู้สูงอายุ ให้คําปรึกษาพร้อมแนะนําโภชนาการ อาหารปลอดภัย อาหารสุขภาพ และให้ความรู้ในเรื่องสิทธิประกันสังคม
สําหรับผลการดําเนินงานในการดูแลสุขภาพประชาชนที่ผ่านมาในช่วงที่ 1 ของกรุงเทพมหานคร ทั้ง 6 โซนดําเนินการตั้งแต่วันที่ 12 – 18 ธันวาคม 2561 มีประชาชนเข้ามารับบริการทั้งสิ้น 4,287 คน และมีความพึงพอใจในการให้บริการ และอยากให้จัดหน่วยแพทย์เคลื่อนที่บ่อย ๆ เพราะจะได้ไม่ต้องเดินทางไกลไปพบแพทย์
************************* 18 มกราคม 2562
รัฐบาลไทย-ข่าวทำเนียบรัฐบาล-รองปลัดจุลพงษ์ฯ เป็นประธานการประชุมคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (Center of Robotics Excellent) ( CoRE) ครั้งที่ 4/2563
วันศุกร์ที่ 24 กรกฎาคม 2563
รองปลัดจุลพงษ์ฯ เป็นประธานการประชุมคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (Center of Robotics Excellent) ( CoRE) ครั้งที่ 4/2563
นายจุลพงษ์  ทวีศรี รองปลัดกระทรวงอุตสาหกรรม เป็นประธานการประชุมคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (Center of Robotics Excellent) ( CoRE) ครั้งที่ 4/2563 จังหวัดชลบุรี
วันที่ 23 กรกฎาคม 2563 นายจุลพงษ์ ทวีศรี รองปลัดกระทรวงอุตสาหกรรม เป็นประธานการประชุมคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (Center of Robotics Excellent) ( CoRE) ครั้งที่ 4/2563 พร้อมเยี่ยมชม สถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ สถาบันพัฒนาฝีมือแรงงานภาค ๓ กรมพัฒนาฝีมือแรงงาน จังหวัดชลบุรี ในฐานะที่ปรึกษาคณะกรรมการหน่วยงานเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) โดยมีนายสมหวัง บุญรักษ์เจริญ ผู้อํานวยการสถาบันไทย-เยอรมัน ประธานคณะกรรมการ CoRE ร่วมด้วย ณ ห้องประชุมครัวไทย อาคารครัวไทย สถาบันพัฒนาฝีมือแรงงานภาค 3 กรมพัฒนาฝีมือแรงงาน จังหวัดชลบุรี